ధర్మసాధని

కాకినాడ నుండి ఈ ధార్మిక వారపత్రిక వెలువడింది. బ్రహ్మసాధనాశ్రమ పక్షాన ప్రతి శనివారము ఈ పత్రిక వెలువడేది. కె.హనుమంతరావు ఈ పత్రికకు సంపాదకుడు, ప్రచురణకర్త, ముద్రాపకుడు. బ్రహ్మసమాజానికి సంబంధించిన వార్తలు, ధార్మిక సంబంధమైన విషయాలు ఈ పత్రికలో ప్రచురింపబడ్డాయి. ఈ పత్రిక స్త్రీవిద్య, రజస్వలానంతర వివాహాలు మొదలైన సంఘ సంస్కరణలను ప్రోత్సహించింది. ఈ పత్రిక 1913లో ప్రారంభమై  54 సంవత్సరాలకు పైగా వెలువడింది. 1926నుండి పక్షపత్రికగా రూపాంతరం చెందింది. 1941లో మాసపత్రికగా వెలువడింది. ఈ పత్రికలో ఉమర్ అలీషా, చలం, జానకీజాని, తల్లావజ్ఝల పతంజలి మొదలైన వారి రచనలు వెలుగు చూశాయి.  రాజారామ్‌ మోహన్ రాయ్ 126వ వర్ధంతి సందర్భంగా ఈ పత్రిక ఒక ప్రత్యేక సంచికను వెలువరించింది.

మూలాలు

తెలుగు పత్రికలు
తెలుగు వారపత్రికలు
తెలుగు పక్షపత్రికలు
1913 స్థాపితాలు